stanford-oval/wikipedia huggingface dataset:
กานาพรีเมียร์ลีก
แหล่งข้อมูลอื่น

เว็บไซต์อย่างเป็นทางการ
| ด ค กลีกฟุตบอลสูงสุดในประเทศต่าง ๆ |
| --- | --- |
ยูฟ่า:  พรีเมียร์ลีก1 ·  เซเรียอา ·  บุนเดิสลีกา ·  ลาลิกา1 ·  ลีกเอิง ·  เอเรอดีวีซี ·  ปรีไมราลีกา ·  เบลเจียนเฟิสต์ดิวิชัน เอ · รายชื่อลีก
เอเอฟซี:  เจลีก 1 ·  เคลีก 1 ·  ซูเปอร์ลีก ·  ไทยลีก1 ·  เอลีก2 · รายชื่อลีก
คอนคาแคฟ:   เมเจอร์ลีกซอกเกอร์2 ·  ลิกา เอเมเอกิส ·  คะเนเดียนพรีเมียร์ลีก ·  ลิกา เอเฟเปเด ·  ลีกฟุตบอลอาชีพแห่งชาติฮอนดูรัส ·  ปริเมราดิบิซิออน ·  ปริเมราดิบิซิออน ·  ลีกฟุตบอลแห่งชาติกัวเตมาลา ·  ปานามาฟุตบอลลีก ·  พรีเมียร์ลีกของเบลีซ ·  เนชันนัลพรีเมียร์ลีก
คอนเมบอล:  แซรียีอา ·  ปริเมราดิบิซิออน ·  ปริเมราดิบิซิออน ·  ปริเมราดิบิซิออน ·  ปริเมราดิบิซิออน ·  ปริเมราดิบิซิออน ·  ปริเมราดิบิซิออน ·  ปริเมราดิบิซิออน ·  เอกวาดอร์ เซเรียเอ ·  ปริเมราดิบิซิออน
โอเอฟซี:  นิวซีแลนด์เนชันนัลลีก2 ·  ปาปัวนิวกินีเนชันนัลซอกเกอร์ลีก ·  ตองงาเมเจอร์ลีก ·  หมู่เกาะโซโลมอนเอสลีก
ซีเอเอฟ:  อียิปเตียนพรีเมียร์ลีก ·  เซาท์แอฟริกันพรีเมียร์ดิวิชัน ·  อีลิทวัน ·  ไนจีเรียโปรเฟสชันนัลฟุตบอลลีก ·  กานาพรีเมียร์ลีก ·  โบโตลา ·  ลีกเอิง ·  ลีกเอิง ·  ลีกเอิง ·  เซเนกัลพรีเมียร์ลีก ·  ฟุตบอลชิงแชมป์แห่งชาติโตโก ·  ฌิราโบลา ·  ลีนาฟุต ·  คองโกพรีเมียร์ลีก ·  ซูดานพรีเมียร์ลีก ·  ลีกเอิง ·  ยูกันดาพรีเมียร์ลีก ·  ลีกเอิง ·  แซมเบียพรีเมียร์ลีก ·  ซิมบับเวพรีเมียร์ซอกเกอร์ลีก ·  เคนยาพรีเมียร์ลีก ·  แซนซิบาร์พรีเมียร์ลีก
อดีต:  โซเวียตท็อปลีก ·  ฟุตบอลลีกเฟิสต์ดิวิชัน ·  เดเดแอร์-โอเบอร์ลีกา ·  ยูโกสลาฟเฟิสต์ลีก ·  เชโกสโลวักเฟิสต์ลีก ·  เฟิสต์ลีกของเซอร์เบียและมอนเตเนโกร ·  สกอตติชพรีเมียร์ลีก ·  เนชันแนลซอกเกอร์ลีก ·  เจแปนซอกเกอร์ลีก ·  ไชนีสเจีย-เอลีก ·  เมียนมาพรีเมียร์ลีก ·  ยูไนเต็ดฟุตบอลลีก ·  นิวซีแลนด์ฟุตบอลแชมเปียนชิป
ไม่ยอมรับ:  นครรัฐวาติกันแชมเปียนชิป ·  เคทีเอฟเอฟ ซือเปร์ลีก ·  Isle of Man Football League ·  Crimean Premier League
1เฮดทูเฮด = ในกรณีที่แต้มเท่ากัน ดูตัวต่อตัว ถ้าใน 2 นัด ทีมไหนที่ยิงประตูได้มากกว่าชนะ แต่ในกรณีที่ประตูเท่ากันให้ดูอเวย์โกลว์ 2ไม่มีการตกชั้น แต่มีลีกระดับสอง
กะเทย

กะเทย ในพจนานุกรม ฉบับราชบัณฑิตยสถาน พ.ศ. 2554 ให้ความหมายว่า "คนที่มีอวัยวะเพศทั้งชายและหญิง, คนที่มีจิตใจและกิริยาอาการตรงข้ามกับเพศของตน; ผลไม้ที่เมล็ดลีบ เช่น ลำไยกะเทย" ส่วนความหมายทางแพทยศาสตร์ หมายถึง คนที่มีอวัยวะของทั้งผู้หญิงและผู้ชายอยู่ในคน ๆ เดียวกัน ส่วนกะเทยที่มีจิตใจตรงข้ามกับเพศของตน ทางการแพทย์เรียกกลุ่มนี้ว่า "ลักเพศ"
สรีรวิทยาของกะเทย

บทความหลัก: กะเทย (ชีววิทยา) และ ภาวะกะเทยแท้
ในทางการแพทย์ หมายถึง คนที่มีอวัยวะของทั้งผู้หญิงและผู้ชายอยู่ในคน ๆ เดียวกัน หรือมีอวัยวะเพศแบบก่ำกึ่งบอกไม่ได้แน่ว่าเป็นผู้หญิงหรือชาย หรือบางอวัยวะเป็นชาย บางอวัยวะเป็นหญิง ถ้ามีทั้งอวัยวะเพศหญิงและอวัยวะเพศชายอยู่ในคน ๆ เดียวกัน เรียกว่า "กะเทยแท้" (true hermaphrodite) แต่ถ้าอวัยวะเพศเป็นแบบครึ่งหญิงครึ่งชาย หรือบางอวัยวะเป็นหญิงบางอวัยวะเป็นชาย เรียกว่า "กะเทยเทียม"
สรีรวิทยาของกะเทย > ตุ๊ด

ส่วนกะเทยอีกประเภทที่เรียกว่า สาวประเภทสอง หรือศัพท์สแลงเรียกว่า ตุ๊ด ในทางการแพทย์ คนเหล่านี้ไม่ใช่กะเทย แต่เรียกว่า "ลักเพศ" ก็คือ ความผิดปกติที่เกิดจากการได้รับความตื่นเต้นหรือความสุขทางอารมณ์หรือทางเพศ โดยการแต่งตัวด้วยเสื้อผ้าของเพศตรงข้าม ในขณะที่บางคนมีพฤติกรรมรักร่วมเพศ เช่น บุคคลเพศชายที่แสดงลักษณะและพฤติกรรมออกมาในลักษณะท่าทางใกล้เคียงกับลักษณะของเพศหญิง เขาสามารถมีกิจกรรมทางเพศกับเพศตรงกันข้ามได้ตามปกติ แต่จะต้องอาศัยเครื่องแต่งกายของเพศตรงข้ามเป็นเครื่องช่วยกระตุ้นอารมณ์เพศ
ในปัจจุบันคนทั่วไปนิยมเรียกกะเทยแท้กับลักเพศรวมกันว่า "กะเทย" กะเทยที่เป็นลักเพศโดยทั่วไปต้องการเป็นเพศหญิง ทั้งทางด้าน กาย วาจา และใจ ต้องการให้คนในสังคมปฏิบัติกับตนเองดังเช่นผู้หญิงคนหนึ่ง
ศัพท์ภาษาอังกฤษทางแพทยศาสตร์ กะเทย ใช้ว่า "hermaphrodite"
นิยาม

ในกฎหมายตราสามดวง บันทึกการเขียนไว้ว่า "กะเทย" พจนานุกรมฉบับราชบัณฑิตยสถาน พ.ศ. 2525 และ 2542 ว่ามาจากคำในภาษาอาหมว่า "เทย" ส่วนภาษาเขมรก็มีคำว่า ខ្ទើយ (ขฺเทิย) อ่านว่า ขฺเตย ใช้แทนความหมายเดียวกัน
ปรีชา พิณทอง ให้ความหมายไว้ใน สารานุกรมภาษาอีสาน ไทย อังกฤษ ไว้ว่า “คนสองเพศ ข้างขึ้นเพศชายปรากฏ พอถึงข้างแรมเพศชายหายไปเพศหญิงปรากฏ เป็นอยู่อย่างนี้ตลอดชีวิต เรียก กะเทย คนเช่นนี้ทางพระศาสนาห้ามไม่ให้บวช ถ้าบวชจะเป็นอันตรายต่อพรหมจรรย์”
James Caswell (สมัยรัชกาลที่ 3) ระบุไว้ในพจนานุกรมคำไทยขึ้นเมื่อ ค.ศ. 1846 หรือ พ.ศ. 2389 คำว่ากะเทย ไว้ว่า “กะเทยนั้น คือ บุทคลที่มีประเทษที่ลับเปนหญิงก็ใช่ เปนชายใช่นั้น เรียกว่า คนกะเทย” ส่วนหมอบรัดเลได้ให้คำนิยามไว้ว่า “คนไม่เปนเภษชาย, ไม่เปนเภษหญิง, มีแต่ทางปัศสาวะ”
พะจะนะพาสาไท เขียนโดย บาทหลวงปาลเลอกัวซ์ ในปี พ.ศ. 2397 ระบุคำว่า กเทย ใช้แทนคำในภาษาอังกฤษว่า "Hermaphrodite"
ชื่อเรียก

กะเทยไม่ใช่ เกย์ เพราะเกย์กับกะเทยมีรสนิยมและวิถีการดำเนินชีวิตแตกต่างกัน คำว่ากะเทยในบางครั้งจะใช้คำเรียกว่า "เลดี้บอย" หรือ "เพศที่สาม" สำหรับบุคคลเพศชายที่แต่งตัวเป็นเพศหญิงในการแสดงในภาษาอังกฤษส่วนมากจะเรียกแดร็กควีน (drag queen) และในละครคาบุกิของญี่ปุ่นที่ห้ามผู้หญิงแสดง จะมีการให้ผู้ชายแต่งตัวเป็นผู้หญิงแสดงแทน คำว่า กะเทย ยังเป็นศัพท์ทางชีววิทยาหมายถึง สัตว์ที่มีสองเพศในตัวเดียวกัน (hermaphrodite)
กะเทยบางส่วนจะนิยมผ่าตัด ในทางการแพทย์เรียกว่า เป็นการรักษาให้ร่างกายกับจิตใจตรงกันให้มากที่สุด โดยการเปลี่ยนแปลงตัวเองให้มีลักษณะใกล้เคียงกับผู้หญิง ไม่ว่าจะด้วยความชอบเป็นส่วนตัว เพื่อประโยชน์ในการในทำงาน หรือเพื่อให้สามารถใช้ชีวิตในฐานะผู้หญิงคนหนึ่งได้ราบรื่นขึ้น โดยการเสริมหน้าอก ผ่าตัดอวัยวะเพศ ผ่าตัดลูกกระเดือก รวมถึงผ่าตัดศัลยกรรมเพิ่มความงามต่าง ๆ กะเทยส่วนใหญ่จะทำงานในด้านการแสดงและความบันเทิง และความสวยงาม ตั้งแต่ ดาราภาพยนตร์ ช่างเสริมสวย ช่างแต่งหน้า นักแสดงคาบาเร่ต์ รวมไปถึงโสเภณี กะเทยที่ผ่าตัดแปลงเพศแล้ว ในภาษาอังกฤษจะเรียกว่า Transsexual
กะเทยในศาสนาพุทธ

ศาสนาพุทธเรียกกะเทยว่า บัณเฑาะก์ ในพระวินัยปิฎกใช้คำนี้หมายถึงบุรุษที่พอใจมีเพศสัมพันธ์กับบุรุษโดยมีความรู้สึกตนเหมือนเป็นสตรี ในสมัยพุทธกาลได้มีกะเทยบวชเป็นภิกษุ แล้วไปชวนภิกษุสามเณรมีเพศสัมพันธ์ แต่ถูกภิกษุสามเณรเหล่านั้นขับไล่ ภิกษุกะเทยจึงไปชวนพวกคนเลี้ยงช้างและคนเลี้ยงม้ามีเพศสัมพันธ์ด้วย เมื่อคนเลี้ยงช้างคนเลี้ยงม้าเหล่านั้นมีเพศสัมพันธ์กับภิกษุกะเทยแล้วก็ไปโพนทะนาว่า ภิกษุในพระพุทธศาสนานี้ถ้าไม่ใช่กะเทย ก็เคยมีเพศสัมพันธ์กับกะเทย ภิกษุได้ยินจึงนำเรื่องกราบทูลพระพุทธเจ้า พระองค์จึงรับสั่งมิให้อุปสมบทกะเทยอีก กะเทยที่อุปสมบทแล้วก็ให้สึกเสีย กะเทยจึงเป็นบุคคลจำพวกแรกในบุคคล 11 จำพวกที่ไม่ทรงอนุญาตให้อุปสมบท
ต่อมามีคัมภีร์สมันตปาสาทิกาซึ่งแต่งขึ้นราวพุทธศตวรรษที่ 10 ได้ตีความกะเทยใหม่ โดยจำแนกกะเทยไว้ 5 ประเภท ได้แก่
อาสิตตบัณเฑาะก์ หมายถึง กะเทยที่ใช้ปากอมองคชาตของผู้ชายเพื่อสำเร็จความใคร่
อุสุยยบัณเฑาะก์ หมายถึง กะเทยที่ดูการมีเพศสัมพันธ์ของบุคคลอื่นเพื่อสำเร็จความใคร่
โอปักกมิยบัณเฑาะก์ หมายถึง ขันที
ปักขบัณเฑาะก์ หมายถึง คนที่เป็นกะเทยเฉพาะข้างแรม
นปุงสกบัณเฑาะก์ หมายถึง คนที่ไม่มีเพศ
สมันตปาสาทิการะบุว่าเฉพาะกะเทยสองประเภทแรกที่บวชได้ 3 ประเภทหลังห้ามบวช
กะเทยในประเทศไทย

กะเทยในประเทศไทยได้รับการยินยอมให้แสดงออกในสังคมไทย เห็นได้จากการออกตามสื่อต่าง ๆ รายการโทรทัศน์ ภาพยนตร์ หนังสือพิมพ์ รวมถึงการประกวดกะเทย แต่คนส่วนมากในสังคมดูแล้วมักคิดไปในทาง ตลก แปลก หรือน่ารังเกียจ แต่ก็มีไม่น้อยที่ชื่นชม ซึ่งแตกต่างอย่างเห็นได้ชัดจากในหลายประเทศ ซึ่งมีการห้ามกะเทยมีส่วนร่วมกิจกรรมในสังคม หลายบุคคลเชื่อว่าที่สังคมไทยยอมรับกะเทยได้นั้น ส่วนหนึ่งมาจากความสามารถของกะเทยที่โดดเด่น อย่างไรก็ตามในขณะเดียวกัน ในสังคมระดับครอบครัว กะเทยไม่เป็นที่ยอมรับจากครอบครัว (โดยเฉพาะฝ่ายพ่อ) ผู้เป็นพ่อมักจะผิดหวัง และมีการทะเลาะกันอย่างรุนแรงกับลูกชายที่เป็นกะเทย
ถึงแม้ว่า กะเทยจะเรียกตัวเองว่าเป็นเพศที่สาม แต่ในทางกฎหมายของหลายประเทศยังคงมีไว้กำหนดให้เป็นเพศชาย ถึงจะได้รับการผ่าตัดแปลงเพศเป็นหญิงแล้ว แต่บางประเทศในโลกยังไม่สามารถขอเปลี่ยนคำนำหน้านามจากชายเป็นหญิงได้ ทำให้ประสบปัญหาในการติดต่อธุรกรรมต่าง ๆ
กะเทยในสื่อ

บิวตี้ฟูล บ๊อกเซอร์
สตรีเหล็ก ภาพยนตร์ของกะเทยนักวอลเลย์บอล
พรางชมพู กะเทยประจัญบาน (Saving Private Tootsie)
หอ แต๋ว แตก
ตั๊ดสู้ฟุด (Kung Fu Tootsie) ภาพยนตร์กังฟู
อีเห็ดสดเผด็จศึก
เพลงสุดท้าย
คริตกะจ๋า บ้าสุดสุด
คู่แรด
เฉือน
เทยเที่ยวไทย
ไดอารีตุ๊ดซีส์ เดอะซีรีส์ (DiaryTootsies)
ดูเพิ่ม

เกย์
ชายรักร่วมเพศ
ยะโอะอิ
กลุ่มบุคคลที่มีความหลากหลายทางเพศในประเทศไทย
กะเทย (ชีววิทยา) ความหมายในทางชีววิทยา
เชิงอรรถ

↑  คำว่า "ตุ๊ด" มาจากชื่อภาพยนตร์ "ทูทซี" (อังกฤษ: Tootsie, พ.ศ. 2525) กำกับโดย ซิดนีย์ พอลแลค นำแสดงโดย ดัสติน ฮอฟแมน นักแสดงชายแต่งชุดเป็นผู้หญิงและแสดงในบทบาทต่าง ๆ ส่วนมากคนมักจะเรียกตุ๊ดกะเทยสับสนกัน ตุ๊ด คือ คนที่มีพฤติกรรมคล้าย ๆ กับกะเทย แต่แตกต่างกันคือ ตุ๊ดจะไม่แต่งหญิง ในชีวิตประจำวัน จะแต่งตัวเป็นเพศหญิงก็ต่อเมื่อบางโอกาส
แหล่งข้อมูลอื่น

ชานันท์ ยอดหงษ์. (2557, ก.ค.-ธ.ค.). ไพร่ “ตุ๋ย” กัน, เจ้า “นุ้ย” กัน. วารสารสังคมศาสตร์ (มหาวิทยาลัยนเรศวร). 10(2): 5-25. เก็บถาวร 2020-07-15 ที่ เวย์แบ็กแมชชีน
เทอดศักดิ์ ร่มจำปา. (2545). วาทกรรมเกี่ยวกับ “เกย์” ในสังคมไทย พ.ศ. 2508-2542. วิทยานิพนธ์ อ.ม. (ประวัติศาสตร์). กรุงเทพฯ: ภาควิชาประวัติศาสตร์ คณะอักษรศาสตร์ จุฬาลงกรณ์มหาวิทยาลัย. [ออนไลน์].
| ด ค กกลุ่มบุคคลที่มีความหลากหลายทางเพศในประเทศไทย |
| --- | --- |
กฎหมาย:  สิทธิของกลุ่มบุคคลที่มีความหลากหลายทางเพศในประเทศไทย  การสมรสเพศเดียวกันในไทย 
อื่น ๆ:  ประวัติศาสตร์ของกลุ่มบุคคลที่มีความหลากหลายทางเพศในประเทศไทย 
 หมวดหมู่:กลุ่มบุคคลที่มีความหลากหลายทางเพศในประเทศไทย
การขยายตัวของพื้นมหาสมุทร

แผนที่แสดงอายุของหินบริเวณพื้นมหาสมุทร โดยหินที่มีอายุอ่อนที่สุด (สีแดง) อยู่บริเวณแนวรอยแยกของแผ่นเปลือกโลก
การขยายตัวของพื้นมหาสมุทร (อังกฤษ: Seafloor Spreading) เป็นหนึ่งในทฤษฏีพื้นฐานและสำคัญที่สุดทฤษฏีหนึ่งในวิชาธรณีวิทยา นั่นคือทฤษฏีการแปรสัณฐานแผ่นธรณีภาค ทฤษฏีการขยายตัวของพื้นมหาสมุทรที่เสนอโดย Harry H.Hessเป็นทฤษฏีต่อยอดจากแนวคิดการเลื่อนไหลของทวีปของอัลเฟรด เวเจเนอร์ โดยทฤษฏีนี้ได้อธิบายถึงสาเหตุของการขยายตัวของพื้นมหาสมุทรว่าเกิดขึ้นจากกระแสวน (convection current) ในชั้นเนื้อโลกตอนบนหรือชั้นฐานธรณีภาค
| ด ค กสมุทรศาสตร์กายภาพ |
| --- | --- |
มหาสมุทรของโลก:  มหาสมุทรแปซิฟิก  มหาสมุทรแอตแลนติก  มหาสมุทรอินเดีย  มหาสมุทรอาร์กติก  มหาสมุทรใต้ 
ประเภท:  ทะเลปิด  ทะเลสาบปิด  ทะเลเปิด  ทะเลสาบเปิด  ทะเลชายขอบทวีป‎  ทะเลสาบ‎  ทะเลสาบน้ำเค็ม‎  ทะเลสาบน้ำจืด‎  เจ็ดสมุทร 
ระดับชั้นน้ำทะเล:  ท้องทะเล  เขตมีแสง ท้องทะเลตื้น  ทะเลลึก  เขตไร้แสง ท้องทะเลลึกปานกลาง  ท้องทะเลลึก  เขตความลึกก้นสมุทร 
คลื่น:  คลื่นใต้น้ำ  คลื่นสึนามิ 
กฎหมายทะเล:  เส้นฐาน  น่านน้ำภายใน  น่านน้ำอาณาเขต  เขตต่อเนื่อง  เขตเศรษฐกิจจำเพาะ  น่านน้ำนานาชาติ‎  การขนส่งทางน้ำนานาชาติ‎  การประมง‎  สนธิสัญญาควบคุมอาวุธบนพื้นสมุทร 
ลักษณะภูมิประเทศ:  ไหล่ทวีป  ลาดทวีป  ลาดตีนทวีป  ก้นสมุทร  เนินตะกอนรูปพัดก้นสมุทร  หุบผาชันใต้ทะเล  เขายอดราบใต้สมุทร  แอ่งสมุทร  ที่ราบก้นสมุทร  ภูเขาใต้ทะเล  ภูเขาไฟใต้ทะเล  ร่องลึกก้นสมุทร  เทือกเขากลางสมุทร  พืดหินปะการัง  อะทอลล์  ลากูน  ทะเล  อ่าว 
การแปรสัณฐานแผ่นธรณีภาค:  ธรณีวิทยาทางทะเล  การขยายตัวของพื้นมหาสมุทร  ปล่องแบบน้ำร้อน 
ปรากฏการณ์:  น้ำขึ้นลง  เอลนีโญ  ลานีญา  การกัดเซาะชายฝั่ง  กระแสน้ำย้อนกลับ 
กระแสน้ำมหาสมุทร:  กระแสน้ำกินี  กระแสน้ำญี่ปุ่น  กระแสน้ำมหาสมุทร  กระแสน้ำแลบราดอร์  กระแสน้ำศูนย์สูตรเหนือ  กระแสน้ำเบงเกวลา 
ธรณีสัณฐาน:  เนินทราย  เนินทรายรูปพระจันทร์เสี้ยว  เกาะ  เกาะเล็ก  เกาะหินโด่ง  คอคอด  ฟยอร์ด  เฟิร์ธออฟฟอร์ธ  สะพานแผ่นดิน  สันดอนจะงอย  สันดอนเชื่อมเกาะ  หาด  ดอนทรายใต้น้ำ  กลุ่มเกาะ‎  คาบสมุทร‎  ช่องแคบ‎  ชะวากทะเล‎  ชายฝั่ง‎  ชายหาด‎  ดินดอนสามเหลี่ยมปากแม่น้ำ‎  ถ้ำ‎  หน้าผา‎  แหลม‎
กายส์ นายแสบมาก

| กายส์ นายแสบมาก |
| --- | --- |
ใบปิดภาพยนตร์
กำกับ: เชน แบล็ก
เขียนบท:   เชน แบล็ก  แอนโทนี บากาโรอซซี่ 
อำนวยการสร้าง: โจเอล ซิลเวอร์
นักแสดงนำ:   รัสเซล โครว์  ไรอัน กอสลิง  แองกอรี่ ไรซ์  แมตต์ โบเมอร์  มาร์กาเร็ต ควาลีย์  คีธ เดวิด  คิม เบซิงเงอร์ 
กำกับภาพ: ฟิลิปส์ รูสเซลอต
ตัดต่อ: โจเอล นกรอน
ดนตรีประกอบ:   จอห์น ออต์แมน  เดวิด บั๊กลีย์ 
บริษัทผู้สร้าง:   ซิลเวอร์ พิคเจอร์ส  เวย์พอยต์ เอนเตอร์เทนเมนท์  บลูม  
ผู้จัดจำหน่าย: วอร์เนอร์ บราเธอส์ พิกเชอส์
วันฉาย: 20 พฤษภาคม ค.ศ. 2016 (สหรัฐอเมริกา) 16 มิถุนายน พ.ศ. 2559 (ประเทศไทย)
ความยาว: 116 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 50 ล้านดอลลาร์สหรัฐ
ทำเงิน: 62.8 ล้านดอลลาร์สหรัฐ
กายส์ นายแสบมาก (อังกฤษ: The Nice Guys) เป็นภาพยนตร์แอคชั่น-คอมเมดี้นีโอ-นัวร์สัญชาติอเมริกันที่ออกฉายในปี ค.ศ. 2016 กำกับโดย เชน แบล็ก และเขียนบทโดย เชน แบล็ก และ แอนโทนี บากาโรอซซี่ ภาพยนตร์เรื่องนี้นำแสดงโดย รัสเซล โครว์, ไรอัน กอสลิง, แองกอรี่ ไรซ์, แมตต์ โบเมอร์, มาร์กาเร็ต ควาลีย์, คีธ เดวิด และ คิม เบซิงเงอร์
กายส์ นายแสบมาก ฉายเมื่อวันที่ 11 พฤษภาคม ค.ศ. 2016 ในฮอลลีวูดและยังฉายในวันที่ 15 พฤษภาคมในเทศกาลภาพยนตร์เมืองคานส์ปี ค.ศ. 2016 ก่อนที่จะจัดจำหน่ายโดย วอร์เนอร์ บราเธอส์ พิกเชอส์ ในสหรัฐอเมริกาในวันที่ 20 พฤษภาคม ค.ศ. 2016 ได้รับการวิจารณ์ในเชิงบวกจากนักวิจารณ์และทำรายได้ 62.8 ล้านดอลลาร์สหรัฐจากทุนสร้าง 50 ล้านดอลลาร์สหรัฐ
เพลงประกอบ

| ลำดับ | ชื่อเพลง | ศิลปิน | ยาว |
| --- | --- | --- | --- |
| 1. | "Papa Was a Rollin' Stone" | The Temptations | 3:20 |
| 2. | "Get Down On It" | Kool & The Gang | 2:58 |
| 3. | "Boogie Oogie Oogie" | A Taste of Honey | 1:44 |
| 4. | "September" | Earth, Wind & Fire | 3:27 |
| 5. | "Couldn't Get It Right" | Climax Blues Band | 3:03 |
| 6. | "Love and Happiness" | Al Green | 2:10 |
| 7. | "Dazz" | Brick | 2:23 |
| 8. | "Boogie Wonderland" | Earth, Wind & Fire | 1:18 |
| 9. | "Jive Talkin'" | Bee Gees | 5:56 |
| 10. | "Rock and Roll All Nite" | Kiss | 3:20 |
| 11. | "Ain't Got No Home" | The Band | 4:27 |
| 12. | "Escape (The Pina Colada Song)" | Rupert Holmes | 2:06 |
| 13. | "Lonely Boy" | Andrew Gold | 4:47 |
| 14. | "A Horse With No Name" | America | 1:51 |
| 15. | "Green Peppers" | Herb Alpert & The Tijuana Brass | 4:45 |
รางวัลและการเสนอชื่อ

| รายชื่อรางวัลและการเสนอชื่อ> รางวัล | รายชื่อรางวัลและการเสนอชื่อ> วันที่ทำพิธีมอบรางวัล | รายชื่อรางวัลและการเสนอชื่อ> ประเภท | รายชื่อรางวัลและการเสนอชื่อ> ผู้รับ | รายชื่อรางวัลและการเสนอชื่อ> ผลลัพธ์ | รายชื่อรางวัลและการเสนอชื่อ> อ้างอิง |
| --- | --- | --- | --- | --- | --- |
| AARP Annual Movies for Grownups Awards | 6 กุมภาพันธ์ 2017 | Best Buddy Picture | ไรอัน กอสลิง และ รัสเซล โครว์ | เสนอชื่อเข้าชิง |  |
| Critics' Choice Awards | 11 ธันวาคม 2016 | Best Comedy | กายส์ นายแสบมาก | เสนอชื่อเข้าชิง |  |
| Critics' Choice Awards | 11 ธันวาคม 2016 | Best Actor in a Comedy | ไรอัน กอสลิง | เสนอชื่อเข้าชิง |  |
| Empire Awards | 19 มีนาคม 2017 | Best Comedy | กายส์ นายแสบมาก | เสนอชื่อเข้าชิง |  |
| Empire Awards | 19 มีนาคม 2017 | Best Female Newcomer | แองกอรี่ ไรซ์ | เสนอชื่อเข้าชิง |  |
| Empire Awards | 19 มีนาคม 2017 | Best Screenplay | กายส์ นายแสบมาก | เสนอชื่อเข้าชิง |  |
| Golden Tomato Awards | 12 มกราคม 2017 | Best Comedy Movie 2016 | กายส์ นายแสบมาก | อันดับที่ 4 |  |
| Hollywood Music in Media Awards | 17 พฤศจิกายน 2016 | Best Soundtrack Album | กายส์ นายแสบมาก | เสนอชื่อเข้าชิง |   |
| Houston Film Critics Society | 6 มกราคม 2017 | Best Picture | กายส์ นายแสบมาก | เสนอชื่อเข้าชิง |   |
| Jupiter Awards | 29 มีนาคม 2017 | Best International Film | กายส์ นายแสบมาก | เสนอชื่อเข้าชิง |  |
| Jupiter Awards | 29 มีนาคม 2017 | Best International Actor | รัสเซล โครว์ | เสนอชื่อเข้าชิง |  |
| San Diego Film Critics Society | 12 ธันวาคม 2016 | Best Comedic Performance | ไรอัน กอสลิง | ชนะ |   |
| Saturn Awards | 28 มิถุนายน 2017 | Best Action or Adventure Film | กายส์ นายแสบมาก | เสนอชื่อเข้าชิง |  |
แหล่งข้อมูลอื่น

กายส์ นายแสบมาก ที่อินเทอร์เน็ตมูวีเดตาเบส
การกินพวกเดียวกันเอง

ทากสายพันธุ์Arion vulgarisกินตัวที่ตายแล้วในสปีชีส์เดียวกัน
การกินพวกเดียวกันเอง (อังกฤษ: cannibalism) เป็นพฤติกรรมของสัตว์ที่กินสิ่งมีชีวิตในสปีชีส์พวกเดียวกันเองเป็นอาหาร โดยมักพบพฤติกรรมนี้ในสปีชีส์ที่อาศัยอยู่ในสภาพแวดล้อมที่ขาดแคลนอาหารมาก พบในมากกว่า 1,500 สปีชีส์รวมถึงมนุษย์ โดยในมนุษย์นั้น พฤติกรรมนี้มีมาตั้งแต่ในอดีต และยังพบได้บ้างในปัจจุบัน
ผลดีของพฤติกรรมนี้คือส่งผลให้สิ่งมีชีวิตสามารถหาอาหารและที่อยู่อาศัยได้ง่ายขึ้น และยังลดโอกาสในการแข่งขัน เนื่องจากมีจำนวนประชากรที่ลดลง แต่ผลเสียของพฤติกรรมนี้ก็มีหลายอย่าง เช่น ทำให้โอกาสการแพร่กระจายของเชื้อโรคเพิ่มขึ้น อย่างไรก็ตาม ในหลายสปีชีส์ พฤติกรรมนี้ไม่ได้เกิดจากการขาดแคลนอาหารหรือสภาพความเป็นอยู่ที่ผิดปกติเท่านั้น แต่อาจเกิดจากสาเหตุอื่น ๆ ด้วย
ดูเพิ่ม

มนุษย์กินคน
การกีดกันทางสังคม

การกีดกันทางสังคม (อังกฤษ: social exclusion) เป็นการขัดขวางทางสังคมและขับออกไปสุดขอบของสังคม คำนี้ใช้กันแพร่หลายในทวีปยุโรปและใช้ครั้งแรกในประเทศฝรั่งเศส มีการใช้ในหลายสาขาวิชารวมทั้งการศึกษา สังคมวิทยา จิตวิทยา รัฐศาสตร์และเศรษฐศาสตร์
การกีดกันทางสังคมเป็นกระบวนการซึ่งปัจเจกบุคคลหรือทั้งชุมชนถูกสกัดกั้น (หรือปฏิเสธการเข้าถึงอย่างเต็มที่)ซึ่งสิทธิ โอกาสและทรัพยากรต่าง ๆ อย่างเป็นระบบ ซึ่งสมาชิกของกลุ่มอื่นเข้าถึงได้เป็นปกติ และเป็นมูลฐานของบูรณาการทางสังคมในกลุ่มจำเพาะนั้น (เช่น ที่อยู่อาศัย การจ้างงาน การสาธารณสุข การร่วมมือของพลเมือง การมีส่วนร่วมในระบอบประชาธิปไตยและกระบวนการทางกฎหมาย) บุคคลที่ถูกกีดกันทางสังคมอาจเรียกว่า "ผู้ที่ถูกสังคมปฏิเสธ" (อังกฤษ: marginal people; marginalisation)
การตีตัวออกห่าง หรือการถอนสิทธิพิเศษอันเป็นผลจากการกีดกันทางสังคม สามารถเชื่อมโยงกับชนชั้นทางสังคม สถานะการศึกษา ความสัมพันธ์ในวัยเยาว์ มาตรฐานการครองชีพหรือทางเลือกส่วนบุคคลตามสมัยนิยมของบุคคล รูปแบบการเลือกปฏิบัติที่เป็นการกีดกันนี้ยังอาจใช้กับบุคคลที่มีความพิการ ชนกลุ่มน้อย กลุ่ม LGBT ผู้ใช้สารเสพติด ผู้ที่ถูกปล่อยให้สถาบันดูแล (institutional care leaver) ผู้สูงอายุและเยาวชน ผู้ที่ดูเบี่ยงเบนไปจากบรรทัดฐานที่ประชากรรับรู้อาจถูกกีดกันทางสังคมไม่ว่าชัดเจนหรือไม่
ผลของการกีดกันทางสังคมคือ ปัจเจกบุคคลหรือชุมชนที่ได้รับผลกระทบนั้นถูกขัดขวางจากการมีส่วนร่วมอย่างเต็มที่ในชีวิตเศรษฐกิจ สังคมและการเมืองของสังคมที่ตนอาศัยอยู่
แหล่งข้อมูลอื่น

วิถีชีวิตเด็กชายขอบ... ภายใต้การพัฒนาของมูลนิธิรักษ์ไทย เก็บถาวร 2007-09-28 ที่ เวย์แบ็กแมชชีน
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  ลัตเวีย  ญี่ปุ่น  เช็กเกีย
การขยายเขตเมือง

ร้อยละการนคราภิวัฒน์ในแต่ละประเทศ ข้อมูลปี 2015
กรุงเทพมหานคร เมืองหลวงและเมืองที่มีประชากรเยอะและหนาแน่นที่สุดของประเทศไทย
มุมไบ เป็นเมืองที่มีประชากรหนาแน่นที่สุดในประเทศอินเดีย และหนาแน่นที่สุดเป็นอันดับที่ 8 ของโลก
การขยายเขตเมือง หรือ กระบวนการกลายเป็นเมือง (อังกฤษ: Urbanisation/Urbanization) หมายถึงการโยกย้ายประชากรจากพื้นที่ชนบทมายังพื้นที่เมือง การค่อย ๆ เพิ่มขึ้นของสัดส่วนผู้คนที่อาศัยในพื้นที่เมือง และวิธีทางที่สังคมปรับตัวรับมือกับการเปลี่ยนแปลงนี้ การขยายเขตเมืองถือเป็นขั้นตอนเด่นที่เมืองนั้นเกิดขึ้นและขยายตัวตามจำนวนผู้คนที่เริ่มเข้ามาอยู่อาศัยและทำงานในพื้นที่ที่เป็นศูนย์กลาง ถึงแม้แนวคิดทั้งสองแบบนี้สามารถใช้แทนที่กันได้ การขยายเขตเมืองนั้นแตกต่างจากการเจริญเติบโตของเมือง (Urban growth) เพราะการขยายเขตเมืองคือ “สัดส่วนของประชากรในชาติที่อยู่อาศัยในพื้นที่ที่กำหนดว่าเป็นเขตเมือง” ("the proportion of the total national population living in areas classed as urban") ในขณะที่การเจริญเติบโตของเมืองหมายถึง “จำนวนผู้คนสัมบูรณ์ที่อาศัยอยู่ในพื้นที่ที่กำหนดว่าเป็นเขตเมือง” ("the absolute number of people living in areas classed as urban") องค์การสหประชาชาติระบุว่าครึ่งหนึ่งของประชากรโลกจะอาศัยในเขตเมืองภายในสิ้นปี 2008 มีการคาดการณ์ว่าภายในปี 2050 ประมาณ 64% ของประเทศกำลังพัฒนา และ 86% ของประเทศพัฒนาแล้วจะกลายเป็นเขตมืองจากการขยายเขตเมือง มีค่าเทียบเท่ากับ 3 พันล้านชาวนคร (urbanites) ภายในปี 2050 ส่วนมากจะเกิดข้นในแอฟิกาและเอเชีย
การขยายเขตเมืองเกี่ยวข้องกับหน้าที่ความรับผิดชอบหลายส่วน รวมถึงการออกแบบผังเมือง ภูมิศาสตร์ สังคมศาสตร์ สถาปัตยกรรม เศรษฐกิจ และการสาธารณสุข ปรากฏการณ์นี้ถือว่าเกี่ยวข้องอย่างใกล้ชิดกับการทำให้ทันสมัย (Modernisation) การปรับให้เป็นอุตสาหกรรม (Industrialisation) และการบวนการหาเหตุผล (Rationalisation) ในเชิงสังคมศาสตร์
ในปัจจุบัน กลุ่มเมืองนคร (Urban agglomerations) ในเอเชียทั้ง โอซากะ, โตเกียว, กวางโจว, การาจี, จาการ์ตา, มุมไบ, เซี่ยงไฮ้, มะนิลา, โซล และปักกิ่ง ล้วนมีประชากรมากกว่า 20 ล้านคน ในขณะที่เดลี มีการคาดการณ์ว่าจะมีประชากรเกิน 40 ล้านคนในปี 2035 ส่วนเมืองเช่น เตหะราน, อิสตันบูล, เม็กซิโกซิตี, เซาเปาโล, ลอนดอน, มอสโก, นิวยอร์กซิตี, เลกอส, ลอสแอนเจลิส และไคโร ล้วนมี หรือกำลังจะมีประชากรเกิน 15 ล้านคน
กาซีนี กานาโดส

| กาซีนี กานาโดส |
| --- | --- |

เกิด: กาซีนี คริสเตียนา จอร์ดี อาโคเปียโด กานาโดส  (1995-12-26) ธันวาคม 26, 1995 (28 ปี) ดาปิตาน จังหวัดฮีลากังซัมบวงกา ประเทศฟิลิปปินส์
บ้านเกิด: ตาลีไซ จังหวัดเซบู ประเทศฟิลิปปินส์
การศึกษา: มหาวิทยาลัยซานโฮเซ่ - รีโคเลโตส
ส่วนสูง: 5 ฟุต 8 นิ้ว (1.73 เมตร)
ผู้ดำรงตำแหน่งการประกวดความงาม
สีผม: สีดำ
สีตา: สีน้ำตาล
รางวัล: มิสเวิลด์ฟิลิปปินส์ 2014 (13 คนสุดท้าย) มิสบาโฮส 2017 (รองชนะเลิศอันดับ 1)  บีนีบีนิงปิลีปินัส 2019 (ชนะเลิศ) นางงามจักรวาล 2019 (20​ คนสุดท้าย)
กาซีนี คริสเตียนา จอร์ดี อาโคเปียโด กานาโดส (อังกฤษ: Gazini Christiana Jordi Acopiado Ganados; 26 ธันวาคม ค.ศ. 1995) เป็นนางแบบและนางงามชาวฟิลิปปินส์เชื้อสายปาเลสไตน์ โดยเธอเป็นผู้ชนะการประกวดบีนีบีนิงปิลีปินัส 2019 ซึ่งเป็นตัวแทนของจังหวัดเซบู กาซีนีเป็นตัวแทนของประเทศฟิลิปปินส์ในการประกวดนางงามจักรวาล 2019 และเธอได้ผ่านเข้ารอบ 20 คนสุดท้าย พร้อมกับรางวัลชุดประจำชาติยอดเยี่ยม ก่อนหน้านี้กาซีนีได้เข้าร่วมเวทีการประกวดความงามระดับนานาชาติที่สำคัญมาแล้ว 1 เวทีคือ มิสเวิลด์ฟิลิปปินส์ 2014 และได้เข้ารอบ 13 คนสุดท้าย
ประวัติ

กาซีนีเกิดเมื่อวันที่ 26 ธันวาคม ค.ศ. 1995 คุณพ่อเป็นชาวปาเลสไตน์และคุณแม่เป็นฟิลิปปินส์ กาซีนีเกิดในดาปิตัน จังหวัดฮีลากังซัมบวงกา และเติบโตขึ้นที่ตาลีไซ จังหวัดเซบู และได้ไปศึกษาที่มหาวิทยาลัยซานโฮเซ - รีโคเลโตส
การประกวด > มิสเวิลด์ฟิลิปปินส์ 2014

กาซีนีได้ตัดสินใจเข้าร่วมการประกวดเวทีมิสเวิลด์ฟิลิปปินส์ 2014 เป็นครั้งแรก และได้เข้ารอบ 13 คนสุดท้าย และหลังจากนั้นกาซีนีได้เข้าร่วมการประกวดระดับจังหวัดที่มีชื่อว่า มิสบาโฮส 2017 ที่จัดขึ้นในจังหวัดเซบู กาซีนีได้รับรางวัลรองชนะเลิศอันดับ 1
การประกวด > บีนีบีนิงปีลีปีนัส 2019

หลังจากที่กาซีนีได้ไปเก็บเกี่ยวประสบการณ์ในการเป็นนางงามมาแล้ว กาซีนีก็ได้ตัดสินเข้าร่วมการประกวดบีนีบีนิงปีลีปีนัส 2019 ถือว่าเป็นเวทีการประกวดนางงามอันเก่าแก่ของฟิลิปปินส์ ในวันที่ 9 มิถุนายน ค.ศ. 2019 เธอได้รับตำแหน่งมิสยูนิเวิร์สฟิลิปปินส์ 2019 เป็นตัวแทนของประเทศฟิลิปปินส์ในการประกวดนางงามจักรวาล 2019
การประกวด > นางงามจักรวาล 2019

ในฐานะตัวแทนของประเทศฟิลิปปินส์ กาซีนีได้เดินทางจากฟิลิปปินส์ไปประกวดนางงามจักรวาล 2019ที่ไทเลอร์เพอร์รีสตูดิโอ แอตแลนตา รัฐจอร์เจีย สหรัฐ ในวันที่ 8 ธันวาคม ค.ศ. 2019 ในระหว่างการแข่งขันรอบสุดท้ายกาซีนีได้พูดเกี่ยวกับการสนับสนุนของเธอมุ่งเน้นไปที่การดูแลผู้สูงอายุ โดยเธอได้เข้ารอบ 20 คนสุดท้าย พร้อมกับรางวัลชุดประจำชาติยอดเยี่ยมจากการโหวต โดยเป็นครั้งแรกในรอบสิบปีที่ตัวแทนจากประเทศฟิลิปปินส์ไม่สามารถเข้าไปในรอบ 10 คนสุดท้ายนางงามจักรวาลได้
แหล่งข้อมูลอื่น

กาซีนี กานาโดส ที่อินสตาแกรม
กาซีนี กานาโดส ที่เอกซ์ (ทวิตเตอร์)
| ก่อนหน้า |  | กาซีนี กานาโดส |  | ถัดไป |
| --- | --- | --- | --- | --- |
| แคทรีโอนา เกรย์ |  | มิสยูนิเวิร์สฟิลิปปินส์  (2019) |  | ราบียา มาเตโย |
กางเขนไขว้

สำหรับลักษณะอื่น ดูที่ กางเขน
“กางเขนไขว้” หรือ “กางเขนนักบุญแอนดรูว์”
กางเขนไขว้ หรือ กางเขนนักบุญแอนดรูว์ (อังกฤษ: Saltire หรือ Saint Andrew's Cross หรือ crux decussata (ไม่ใช้ในมุทราศาสตร์)) เป็นภาษามุทราศาสตร์และธัชวิทยาที่เป็นเครื่องหมายกางเขนที่มีลักษณะคล้ายอักษร “X” ซึ่งเป็นลักษณะของกางเขนที่เชื่อกันว่าใช้ในการตรึงนักบุญแอนดรูว์
กางเขนไขว้ปรากฏบนธงชาติสกอตแลนด์, ธงชาติจาเมกา และในธง, ตราอาร์ม และ ตราประทับ และใช้ในเครื่องหมายจราจร
นอกจากนั้นแล้วทรงของกางเขนไขว้ก็ยังประยุกต์ไปต่างๆ เช่นที่ใช้บนธงกางเขนแห่งเบอร์กันดีที่ใช้โดยสเปนระหว่าง ค.ศ. 1506 จนถึง ค.ศ. 1701 สำหรับราชนาวี และจนกระทั่ง ค.ศ. 1843 สำหรับกองทัพบก
สัญลักษณ์ในคริสต์ศาสนา

กางเขนไขว้ปรากฏบน “ธงนำกอง” (vexillum) ที่มักจะปรากฏเสมอบนเหรียญของจักรพรรดิคริสเตียนของจักรวรรดิโรมันตั้งแต่คริสต์ศตวรรษที่ 4 แอนน์ โรส์พบบนเหรียญของจักรพรรดิคอนแสตนติอัสที่ 2, จักรพรรดิวาเล็นส, จักรพรรดิโจเวียน, จักรพรรดิกราชิอานัส, จักรพรรดิอาร์เคดิอัส และ จักรพรรดิคอนสแตนตินที่ 3 เป็นต้น ซึ่งเป็นเพียงเหรียญในที่สะสมโดยพิพิธภัณฑ์บริติชเท่านั้น ในคริสต์ศตวรรษที่ 9 และ 10 การใช้กางเขนไขว้ก็เริ่มนิยมกันอีกในคอนสแตนติโนเปิลเพื่อเป็นสัญลักษณ์ของทวิโลกาธิปไตยหรืออำนาจการเป็นประมุขของทั้งทางโลกและทางศาสนา
สัญลักษณ์ในมุทราศาสตร์

“กางเขนไขว้” ในมุทราศาสตร์เป็นเครื่องหมายที่มีลักษณะคล้ายอักษร “X”
| ตัวอย่าง | นิยาม (Blazon) และ คำอธิบาย |
| --- | --- |
: กางเขนไขว้ (Saltire) เช่นเดียวกับเครื่องหมายอื่นๆ ในมุทราศาสตร์ที่ยืดจรดขอบโล่ บางครั้งจะนิยามว่า “cross of St Andrew” (กางเขนนักบุญแอนดรูว์) เช่นที่พบบนธงของโนวาสโกเชีย ที่นิยามว่า “Argent, a cross of St. Andrew azure, charged with an inescutcheon of the royal arms of Scotland” (“พื้นตราสีเงิน กางเขนนักบุญแอนดรูว์สีน้ำเงิน เครื่องหมายบนโล่ภายในตราตราอาร์มของสกอตแลนด์”)
: กางเขนไขว้ลอย (Saltire couped) เป็นกางเขนไขว้ที่แขนกางเขนไม่จรดขอบโล่ (“couped” = ตัดออก) เช่นที่พบบนตราของ Mundolsheim
: กางเขนไขว้แคบ (saltorel) เป็นกางเขนที่มีความกว้างเพียงครึ่งหนึ่งของ “กางเขนไขว้” ปกติกางเขนแคบจะพบบ่อยในตราที่สร้างขึ้นใหม่
: กางเขนไขว้บาง (Fillet saltire) เป็นกางเขนที่มีความกว้างเพียงครึ่งหนึ่งของ “กางเขนไขว้แคบ”
: แบ่งกางเขนไขว้ (party per saltire) เป็นเส้นแบ่งชนิดหนึ่งเช่นเดียวกับในตัวอย่างทางซ้าย ซึ่งเป็นการแบ่งโล่ออกเป็นสี่ส่วนตามรูปอักษร “X” ถ้าใช้ผิวตราสองสี สีแรกที่นิยามจะเป็นสีตอนบนของเส้นแบ่งตามด้วยสีในช่องซ้ายหรือขวา ถ้าไม่เช่นนั้นแต่ละช่องก็จะนิยามแยกจากกันที่เริ่มด้วยช่องบนตามด้วยช่องซ้าย, ขวา และ ล่าง
: กางเขนไขว้แปลง (in saltire) กางเขนแปลงหมายถึงกางเขนไขว้สองชนิด ชนิดแรกเป็นกางเขนที่สร้างจากเครื่องหมายอื่นเป็นรูปอักษร “X” เช่นกุญแจที่มักจะเกี่ยวกับนักบุญปีเตอร์ หรือ กางเขนไขว้ที่ใช้เครื่องหมายมากกว่าห้า เครื่องหมายหนึ่งตรงกลาง และอีกหนึ่งหรือมากกว่านั้นบนแต่ละแขนกางเขน